Olemme ottaneet käyttöön lähettikumppaneille tarkoitetun Covid-19 -tukiohjelman. Tukiohjelma tarjoaa taloudellista tukea lähettikumppaneille, joilla on diagnosoitu Covid-19, tai jotka on asetettu pakolliseen karanteeniin terveysviranomaisten toimesta.

Flunssan, hengitystieoireiden tai kuumeen (yli 37,8 C) ilmaantuessa on pysyttävä kotona tai oltava yhteydessä terveydenhuoltoon. WHO suosittelee kotona pysymistä siihen saakka, että oireita ei ole ollut 24 tunnin ajan ilman kuumetta vähentävien tai muiden lääkkeiden käyttöä.

Olemme julkaisseet toiminnon, joka mahdollistaa tilauksen toimituksen ilman kanssakäyntiä. Uuden toiminnon avulla voit ilmoittaa, että haluat lähetin jättävän tilauksesi asunnon ovelle. Toiminto on nyt oletuksena päällä kaikissa tilauksissa. Päivitäthän iOS- ja Android-sovelluksesi varmistaaksesi, että sinulla on uusi toiminto käytettävissä.

Tämä on meille uusi tilanne. Meillä on nyt koossa 20 ihmisen tiimi, joka tekee parhaansa varmistaakseen, että teemme kaikki mahdolliset toimenpiteet pitääksemme ihmiset turvassa. Aiomme jatkossakin avoimesti viestiä toimenpiteistä, joita teemme.

Toimialalle vuodenaikaan nähden tyypillisesti näemme kasvua ja lisääntyneitä tilausmääriä. On vaikea sanoa, onko korona vaikuttanut nykyiseen kasvuun vai ei, ja jos on, miten paljon. Jatkamme lukujen seuraamista, mutta on liian aikaista vetää johtopäätöksiä.

Maailman terveysjärjestön mukaan: “Ihmiset voivat saada Covid-19 viruksen muilta ihmisiltä, joilla on virus. Tauti voi levitä ihmisestä toiseen pisaratartuntana, kun koronavirukseen sairastunut ihminen yskii tai hengittää ulos. Pisarat voivat laskeutua ihmisen ympärillä oleville pinnoille tai esineille. Muut ihmiset voivat saada tartunnan koskettamalla näitä pintoja tai esineitä, ja sen jälkeen koskettamalla silmiä, nenää tai suuta. Ihmiset voivat myös saada koronaviruksen hengittämällä sisään pisaroita, joita koronavirukseen tarttunut ihminen yskiessään tai uloshengittäessään päästää ulos. Tästä syystä on tärkeää pysyä vähintään metrin etäisyydellä sairastuneesta ihmisestä. Voit lukea tästä lisää WHO:n sivuilla.

Voinko sairastua, jos tilaan Woltista ruokaa?

Verrattuna muihin lyhytkestoisiin kohtaamisiin toisten ihmisten kanssa, Woltista tilaamisessa ei ole sen suurempaa riskiä sairastua. Suosittelemme kuitenkin, että peset kädet ennen tilauksen vastaanottamista ja sen jälkeen. Tämä on Maailman terveysjärjestön suositus ja paras tapa suojata itseään ja muita sairastumiselta.

Tanskassa käymme jatkuvaa vuoropuhelua Tanskan yritysviranomaisten (Danis Business Authority) ja Tanskan ympäristö- ja elintarvikeministeriön (Ministry of Environment and Food) alaisen eläinlääkintä- ja elintarvikehallinnon (Danish Veterinary and Food Administration) kanssa. Nämä tahot ovat vakuuttaneet meille, että toimitusten jatkaminen on turvallista.